Diari Oficial de la Generalitat Valenciana


Sumari del DOGV 4408, del 30-12-2002 (2002/13781)

ORDE de 20 de setembre de 2002, de la Conselleria de Cultura i Educació, per la qual s'atribuïx la denominació específica de Josep Climent al Conservatori Professional de Música d'Oliva.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13938


Data del document
:   20-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Oliva
    * música
    * centre d'ensenyament
    * educació artística

ORDE de 20 de setembre de 2002, de la Conselleria de Cultura i Educació, per la qual s'atribuïx la denominació específica de Josep Climent al Conservatori Professional de Música d'Oliva. [2002/F13908]
  
El Consell Escolar del Conservatori Professional de Música d'Oliva, en la sessió de 21 de març de 2002, va aprovar sol·licitar per al mencionat centre la denominació específica de Josep Climent. Esta proposta fou aprovada pel Consell Escolar Municipal d'Oliva en sessió de 25 d'octubre de 2001, i disposa de l'informe de la Inspecció Educativa de la Direcció Territorial de Cultura i Educació de València.
  
Josep Climent Barber és una de les màximes figures valencianes en el camp dels estudis musicològics, amb una dilatada trajectòria com a professor i director musical, a més de posseir la distinció de Fill Predilecte de la Ciutat d'Oliva.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. Supletòriament, hi és aplicable l'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre. El citat article establix que en els centres existents, el consell escolar podrà proposar-ne la denominació específica a la conselleria, després de l'informe favorable del consell escolar municipal o, si no, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Josep Climent al Conservatori Professional de Música d'Oliva, codi 73708196.
  
DISPOSICIÓ ADDICIONAL
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, recurs de reposició o bé plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir del sendemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir del sendemà de la seua publicació.
  
València, 20 de setembre de 2002
  
El conseller de Cultura i Educació,
  
MANUEL TARANCÓN FANDOS